Α.Ο. Τραχώνων Αλίμου

Στοιχεία Ομάδας
Ο Αθλητικός Όμιλος Τραχώνων Αλίμου (γνωστός και ως Α.Ο.Τ. Αλίμου) είναι ομάδα με έδρα την πόλη του Αλίμου στα νότια προάστια του νομού Αττικής. Η ομάδα ιδρύθηκε το 1957 ως Αθλητικός Όμιλος Αγίου Παντελεήμονος και το 1962 ονομάστηκε Αθλητικός Όμιλος Τραχώνων Αλίμου. Το 1967 ενώ η ομάδα αγωνιστικά είχε κερδίσει την άνοδο στην Β Εθνική,κερδίζοντας το Κορωπί με 3-1 σε μπαράζ, το στρατιωτικό καθεστώς έκρινε την ομάδα ως αριστερίζουσα απαγορεύοντας την δικαιωματική άνοδο. Έτσι εκείνη την χρονιά η ομάδα αποφάσισε την διάλυσή της, όμως το 1974 θα επανιδρυθεί. Έκτοτε οι Τράχωνες αγωνίζονταν στα πρωταθλήματα της Ε.Π.Σ. Αθηνών, εως την σεζόν 2010-2011 που θα αναδειχθούν πρωταθλητές της Α Αθηνών και θα ανέβουν στην Δ Εθνική για πρώτη φορά. Την πρώτη τους χρονιά στην τέταρτη κατηγορία θα κερδίσουν την παραμονή, και την επόμενη χρονιά, χάρη στην αναδιάρθρωση, εξασφάλησαν την άνοδο στην Γ Εθνική για πρώτη φορά. Την σεζόν 2013-2014 αγωνίστηκαν στην Γ Εθνική και καθ'όλη την διάρκεια του πρωταθλήματος αποτελούσαν την ομάδα έκπληξη καθώς κόντρα σε προγνωστικά ήταν μόνιμα στην πρώτη τριάδα του πέμπτου ομίλου. Παρά την εξαιρετική τους πορεία, την άνοδο στην Β Εθνική την εξασφάλισαν μολις στο 6ο λεπτό των καθυστερήσεων της τελευταίας αγωνιστικής. Έτσι το 2013-2014 στέφθηκαν πρωταθλητές του 5ου ομίλου της Γ Εθνικής, κερδίζοντας για πρώτη φορά την άνοδο στην Β Εθνική. Επίσης ήταν η μοναδική ομάδα στις τρείς πρώτες κατηγορίες που δεν ηττήθηκε ουτε μια φορά σε αγώνα πρωταθλήματος.